અમદાવાદ: શહેરના દરિયાપુર વિસ્તારમાં આવેલ સુલતાન મહોલ્લામાં પડોશીની હત્યા કરનાર અફધાનીસ્તાનના શૈફુલ્લાહ અકબરખાન પઠાણ ઉર્ફે રહેમાનખાન પઠાણ ભારતીય નાગરિક હોવાના બોગસ દસ્તાવેજ બનાવવાના કેસમાં મેટ્રો કોર્ટે તેના 6 દિવસના રિમાન્ડ મંજૂર કર્યા છે. અફધાની શૈફુલ્લાહ પઠાણ વર્ષ ૨૦૧૨માં દિલ્હી એરપોર્ટ પર ઊતર્યા બાદ નામ બદલીને અમદાવાદમાં રહેતો હોવાનું પોલીસની તપાસમાં ખૂલ્યું છે. શૈફુલ્લાહે બે બોગસ દસ્તાવેજ કોની પાસે બનાવ્યા અને દિલ્હી કયા સમયે એરપોર્ટ પર ઊતર્યો હતો તેની તપાસ માટે પોલીસ અફઘાનીને લઈ દિલ્હી જશે.